राष्ट्रीय संयोजक अरविंद केजरीवाल ने साफ तौर पर अन्य नेताओं को अगाह कर दिया है कि राज्यसभा की सीटों पर टिप्पणी न करें। इसके बावजूद पार्टी के जानकारों ने तरह-तरह के कयास लगाने शुरू कर दिए हैं। माना जा रहा है कि पार्टी इस बार बाहरी लोगों को मौका दे सकती है। सूत्रों के मुताबिक रिजर्व बैंक के पूर्व गवर्नर रघुराम राजन को भी पार्टी मौका दे सकती है। पार्टी में इस पर गहनता से विचार भी किया जा रहा है। पार्टी के शीर्ष सूत्रों के मुताबिक इस बाबत राजन से संपर्क भी किया गया ता लेकिन कोई अंतिम फैसला नहीं लिया गया।